10 आरोपियों ने दिया था 2.50 करोड़ का तांबा लूटने की वारदात को अंजाम
भास्कर न्यूज| सुमेरपुर/ पाली
सुमेरपुरथाना क्षेत्र के फोरलेन से 2.50 करोड़ रुपए के तांबा से भरे हुए ट्रक को लूटने के मामले में नागौर जिल के खींवसर में गिरफ्तार किए गए दो आरोपियों के साथ आगे कार में एस्कोर्टिंग करने वाले 8 अन्य आरोपी थे। हरियाणा उत्तरप्रदेश समेत कई प्रांतों में लूट की वारदात को अंजाम देने वाले इन लोगों ने 12 युवकों की गैंग बना रखी है। इस गैंग की कमान उत्तरप्रदेश के मथुरा जिले के विशंभरा में रहने वाले हारून तथा असलम ने संभाल रखी है। इन आरोपियों को पकड़ने के लिए पुलिस दल बनाकर संभावित ठिकानों पर भेजे गए हैं। इधर, गिरफ्तार किए गए दोनों आरोपियों से सघनता से पूछताछ की जा रही है। इन दोनों को 4 जनवरी को कोर्ट में पेश किया जाएगा। इसके बाद प्रोटक्शन वारंट पर पाली लाने की कार्रवाई होगी।
जानकारी के अनुसार पुलिस के अनुसार रविवार सुबह 33 टन तांबे से भरा ट्रक सुमेरपुर से होते हुए भिवाड़ी जाते वक्त अज्ञात लुटेरों ने लूट लिया था। शेष| पेज 15
इसमामले में एसपी दीपक कुमार भार्गव की की तत्परता से पुलिस दल ने पाली समेत अन्य जिलों में नाकाबंदी कराई थी। इस दौरान नागौर जिले में की गई नाकाबंदी के दौरान खींवसर पुलिस ने तेज रफ्तार से रहे ट्रक को रोकने का प्रयास किया तो लुटेरों ने पुलिस दल पर ट्रक को चढ़ाने का प्रयास करते हुए उसे भगाकर फरार हो गए। ट्रक के आगे कार में उनके साथी एस्कोर्टिंग करते हुए चल रहे थे। इस पर खींवसर पुलिस ने पीछा कर ट्रक को पकड़ उसमें सवार दो जनों को दबोच लिया। दोनों आरोपियों ने पहले अपने नाम-पते गलत बताते हुए पुलिस को भ्रमित करने का प्रयास किया था। इसके बाद अंत में एक आरोपी ने खुद को नई मेवात, भरतपुर निवासी नसीम दूसरे लुटेरे ने खुद को विशंभरा, मथुरा निवासी असरद बताया। दोनों आरोपियों के खिलाफ खींवसर में नाकाबंदी के दौरान पुलिस दल पर ट्रक चढ़ाकर जान से मारने का प्रयास करने का मुकदमा दर्ज किया था। दोनों आरोपियों को कोर्ट के आदेश पर 7 दिन के रिमांड पर रखा है। दोनों ने पूछताछ के दौरान कई चौंकाने वाली जानकारी दी है।
हारून असलम चलाते है कई प्रांतों में लूट की गैंग
पुलिस को पूछताछ में पता चला है कि विशंभरा उत्तरप्रदेश के रहने वाले हारून तथा असलम मेव दोनों इस गैंग के सरगना है। वे अब तक कई प्रांतों में लूट की वारदात को अंजाम दे चुके हैं। घटना के दौरान उक्त दोनों आरोपी भी अन्य लोगों के साथ कार में चलते हुए एस्कोर्टिंग कर रहे थे। खींवसर में नाकाबंदी को देखते हुए यह लोग फरार होने में कामयाब हो गए थे। खींवसर थाना पुलिस ने बताया कि गैंग में शामिल सभी आरोपियों की तस्दीक कर ली गई है। उनको पकड़ने के प्रयास किए जा रहे हैं।
हरियाणा-उत्तरप्रदेश पहुंचा पाली पुलिस दल
तांबा लूट की घटना में शामिल आरोपियों को पकड़ने के लिए पुलिस दल बनाकर संभावित ठिकानों पर भेजे गए हैं। इनमें दो टीमें हरियाणा उत्तरप्रदेश प्रांत के कई हिस्सों में विशेष सर्च अभियान भी चला रही है। आरोपियों के बताए हुए पतों से तो यह लोग गायब है, मगर वे आसपास ही छिपे होने की जानकारी मिली है।
hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva